गुवाहाटी,जानुवारि 11: नोगोरारि सोदांनाय बिल 2016 खौ लानानै आसाम आरो सान्जा ओनसोलफोराव सोलिफुबाय थानाय दुंहाव थासारिफोरखौ नायनानै मिरु सरकारनि नखर बिफान्नि मंत्री राजनात सिंह बिथांआ आसाम, मेघालया आरो ट्रिपुरा हादरसाफोरनि गिबि मंत्रीफोरखौ थाबैनो लोगो हमनानै बिथांमोनजों सावरायगोन होन्ना फोसावो। नखर मंत्री बिथांआ बे सावरायनायनि गेजेरजों नोगोरारि सोदांनाय बिल 2016 (CAB) आरो हादोरसानि सुबुंफोरनि लुबैनायफोरखौ बुजिनो नाजागोन होन्ना मिथिनो मोनो। सा-सान्जा ओनसोलनि दुंहाव थासारिखौ नोजोर होनानै बे बाथ्राखौ बिथांआ राज्य’ सभानि जथुमायाव बुधबारखालि बुङो।